वीरों के जख्मों की पीड़ा के गीत सुनाता हूं मैं...सुना दाद बटोरी
डूंडलोदमें श्याम महोत्सव के तहत श्याम विद्या निकेतन में आयोजित कवि सम्मेलन खूब जमा। वीर रस के कवि गोविंद सोनी ने सर्जिकल स्ट्राइक का सबूत मांगने वाले नेताओं पर करारा व्यंग्य करते हुए वीरों के जख्मों की पीड़ा के गीत सुनाता हूं मैं जैसी शौर्य पूर्ण रचना पेश की। जयपुर के शंकर शिखर ने अखबारों में छपने वाली विरोधाभासी खबरों के माध्यम से व्यंग्य किया। साधना सोलंकी ने श्रंगार रस में डूबी रचना धीरे धीरे जादू मेरा चल जाएगा, दिल तेरे हाथों से निकल जाएगा, पेश कर दाद बटोरी। छगनलाल पारीक, करूणा निधि टैंपो, हरी ओम पारीक की हास्य रचनाओं से श्रोताओं को खूब गुदगुदाया। संचालन हरीश हिंदुस्तानी ने किया। अध्यक्षता डीवीपी के कार्यकारी अध्यक्ष रमाकांत शर्मा ने की जबकि मुख्य अतिथि सिंगापुर प्रवासी समाजसेवी सुभाष कौशिक थे। सरपंच राधेश्याम सैनी, गिरधारी लाल इंदौरिया, कैलाश चोटिया, मनोज सदाफल, मोहनलाल चूड़ीवाल आदि मौजूद रहे।
मुकुंदगढ़. डूंडलोद में कवि सम्मेलन में रचना पेश करते कवि।
hin_Deva hin_Deva hin_Deva